craciuncg/RoMedQA_v1 huggingface dataset:
În contact direct cu timpanul se află:
1. peroneul
2. hioidul
3. nicovala
4. ciocanul
5. scărița
Răspuns corect: 4
Referitor la cavitățile corpului este adevărat că:
1. flancul drept este inferior față de hipocondrul drept și superior față de regiunea iliacă dreaptă
2. cavitatea pericardică este situată medial față de cavitățile pleurale
3. cavitatea pericardică este un spațiu situat între foița viscerală și cea parietală a pleurei
4. în mediastin se găsesc inima, timusul și bronhiolele
5. niciun răspuns corect
Răspuns corect: 2
Referitor la epiderm este adevărat că:
1. epidermul este lipsit de vase de sânge și terminații nervoase
2. celulele Merkel aparțin sistemului imunitar
3. celulele bazale primesc substanțe nutritive din derm
4. cheratinocitele sunt unite prin joncțiuni strânse
5. niciun răspuns corect
Răspuns corect: 3
Prin transport activ se reabsorb următoarele substanțe cu O EXCEPȚIE:
1. polipeptide
2. majoritatea sărurilor minerale
3. ureea
4. aminoacizii
5. glucoza
Răspuns corect: 3
Alegeți varianta corectă:
1. uterul este interpus între trompele uterine și vagin
2. vascularizația uterină este asigurată de arterele uterine, ramuri din aorta abdominală
3. uterul are formă de pară cu extremitatea mare orientată inferior
4. în structura uterului, la exterior se găsește endometrul; o tunică musculară numită perimetru și o tunică internă numită perimetru
5. uterul este situat în cavitatea pelvină între vezica urinară și rect; este un organ par, musculo-cavitar
Răspuns corect: 1
Despre închiderea valvei mitrale este adevărat că:
1. produce zgomotul diastolic
2. are loc la sfârșitul contracției izovolumetrice
3. are loc la sfârșitul sistolei atriale
4. are loc când ventriculul stâng se relaxează
5. are loc la începutul ejecției
Răspuns corect: 3
Este adevărat să afirmăm că piridoxina:
1. intervine în circulația periferică
2. contribuie la integritatea epiteliilor de acoperire
3. are rol în metabolismul energetic
4. intervine în metabolismul Ca2+
5. niciun răspuns corect
Răspuns corect: 2
Despre creșterea oaselor nu se poate face următoarea afirmație:
1. în creșterea în lungime a oaselor lungi, cartilajele de conjugare proliferează dinspre diafiză spre epifiză
2. creșterea în grosime a oaselor tarsiene este realizată de zona internă, osteogenă a periostului
3. creșterea în lungime a humerusului se realizează prin osificare encondrală
4. creșterea în grosime a femurului se realizează prin osificare desmală (de membrană)
5. cartilajele de creștere sunt înlocuite de țesut osos în jurul vârstei de 20-25 ani
Răspuns corect: 1
Afirmația corectă cu privire la panta ascendentă a potențialului de acțiune este:
1. se datorează închiderii canalelor ionice pentru K+
2. Na+ va intra în celulă prin canale speciale pentru acest ion
3. se datorează ieșirii K+ din celulă
4. în panta ascendentă potențialul de acțiune revine către valoarea de repaus
5. se datorează închiderii canalelor ionice pentru Na+
Răspuns corect: 2
Prelungirile temporare ale citoplasmei sunt:
1. desmozomii
2. microvilii
3. corpusculii de legătură ai celulelor epiteliale
4. pseudopodele
5. cilii
Răspuns corect: 4
Alegeți afirmația corectă:
1. eritrocitele au nucleul bilobat
2. eritrocitele nu posedă mitocondrii
3. leucocitele sunt celule fără nucleu
4. plachetele sanguine au rol în hematoză
5. trombocitele emit pseudopode
Răspuns corect: 2
Despre glandele bulbo-uretrale este adevărat că:
1. se deschid în orificiul extern al uretrei
2. sunt organe erectile
3. se deschid în canalul deferent
4. sunt situate la baza labiilor mari
5. niciun răspuns corect
Răspuns corect: 5
Privitor la ventilația alveolară este corectă afirmația:
1. cavitatea pleurală este ventilată de 4,5-5 L aer/min
2. contracția diafragmei trage în jos fața bazală a plămânilor
3. mușchii expiratori determină ridicarea grilajului costal
4. presiunea pleurală este 0 cm H2O în toate fazele respirației
5. presiunea alveolară este -1 cm H2O în timpul expirației
Răspuns corect: 2
Despre macule nu se poate face următoarea afirmație:
1. sunt localizate în utriculă și saculă
2. sunt așezate pe o membrană bazilară
3. conțin celulele senzoriale prevăzute cu cili
4. sunt în relație cu dendritele neuronilor din ganglionul Scarpa
5. sunt stimulați mecanic de către otolite atât în condiții statice, cât și dinamice
Răspuns corect: 2
Structura inervată de nervii pelvieni este:
1. nici una dintre structurile enumerate
2. partea terminală a intestinului subțire
3. stomacul
4. partea proximală a colonului
5. mușchiul detrusor vezical
Răspuns corect: 5
Gradientul dintre presiunile parțiale ale CO2 din aerul alveolar și sângele din capilarele pulmonare este de:
1. 25 mmHg
2. 47 mmHg
3. 50 mmHg
4. 6 mmHg
5. 40 mmHg
Răspuns corect: 4
Despre acidul clorhidric sunt adevărate afirmațiile următoare, cu excepția:
1. transformă Fe3+ într-o formă ușor absorbabilă
2. stimulează secreția de gastrină
3. în duoden este neutralizat de secreția ductelor pancreatice
4. activează pepsinogenul
5. este produs de mucoasa corpului gastric
Răspuns corect: 2
Glandele sudoripare eccrine pot fi inervate de fibre:
1. somatice motorii
2. somatice senzitive
3. vegetative motorii
4. vegetative senzitive
5. niciun răspuns corect
Răspuns corect: 3
Ce trăsături caracteristice au aglutinogenele grupelor sangvine?
1. în cadrul unei grupe sangvine nu pot coexista cu aglutininele omoloage
2. sunt macromolecule prezente în plasma tuturor grupelor sangvine
3. sunt anticorpi formați în urma expunerii la imunogene
4. cele mai frecvent întâlnite la om sunt α și β
5. sunt anticorpi prezenți pe membrana eritrocitelor la persoanele de grup sangvin AB
Răspuns corect: 1
Dacă un pacient are o capacitate reziduală funcțională egală cu 3000 mL și o capacitate inspiratorie de 1700 mL, atunci va avea o capacitate pulmonară totală de:
1. 1300 mL
2. 5000 mL
3. 4500 mL
4. 5700 mL
5. 4700 mL
Răspuns corect: 5
Scheletul toracelui nu este format din:
1. cartilaje costale ce se articulează direct sau indirect cu sternul
2. 10 perechi de coaste, deoarece ultimele 2 perechi sunt flotante
3. stern, situat anterior
4. 12 vertebre toracale, situate posterior
5. arcuri costale osoase
Răspuns corect: 2
Următoarele afirmații cu privire la cerebel sunt false cu o excepție:
1. șanțurile adânci delimitează lamelele (foliile)
2. scăderea forței voluntare se numește atonie
3. lobii cerebelului sunt in număr de doi: anterior și posterior
4. lobul posterior se mai numește și paleocerebel
5. suprafața sa este brăzdată de șanțuri paralele cu adâncimi diferite
Răspuns corect: 5
Cu care dintre următoarele perioade ale ciclului cardiac se suprapune sistola atrială?
1. mijlocul diastolei generale
2. sfârșitul diastolei ventriculare
3. diastola atrială
4. începutul diastolei generale
5. sfârșitul diastolei generale
Răspuns corect: 2
Care dintre următoarele face parte dintre factorii determinanți ai presiunii arteriale?
1. rezistență periferică
2. zgomotele cardiace
3. șocul apexian
4. sfigmograma
5. fonocardiograma
Răspuns corect: 1
Despre plămân este corect să se afirme:
1. conține lichid pleural
2. în pereții bronhiolelor respiratorii există alveole
3. în inspirația maximală ajunge la un volum de 5000 ml aer
4. are ca unitate structurală și funcțională membrana respiratorie
5. are capilare alveolare ce conțin sânge din arterele pulmonară și bronșice
Răspuns corect: 2
Alegeți varianta corectă:
1. viteza de circulație a sângelui în venele cave scade de la periferie spre inimă
2. artera tibială posterioară se termină prin artera dorsală a piciorului
3. arterele carotide comune se bifurcă la nivelul marginii superioare a cartilajului cricoid
4. pulsul venos este cauzat de variațiile de presiune din atriul drept, în timpul ciclului cardiac
5. artera iliacă internă are ramuri parietale pentru organele din torace
Răspuns corect: 4
Canalul ejaculator rezultă din unirea:
1. canalelor eferente
2. canalului deferent cu uretra
3. canalului epididimar cu uretra
4. canalului deferent cu canalul veziculei seminale
5. uretrei cu canalul veziculei seminale
Răspuns corect: 4
Producția de aglutinine anti-Rh la mamă este stimulată în următoarele situații:
1. mamă Rh+ cu făt Rh+ la prima sarcină
2. mamă cu Rh- cu făt Rh+ la naștere
3. mamă Rh+ cu făt Rh- la prima sarcină
4. mamă Rh- cu făt Rh- la naștere
5. niciun răspuns corect
Răspuns corect: 2
Replicarea ADN-ului:
1. este conservativă, vechile catene fiind reciclate pentru a forma un nou dublu helix de ADN
2. duce la formarea a 23 de cromozomi bicromatidici, ce presupune existența a 46 de molecule de ADN
3. are loc în timpul mitozei
4. implică ADN-polimeraza, o enzimă de natură proteică
5. niciun răspuns corect
Răspuns corect: 4
Alegeți afirmația corectă:
1. frenul lingual este o structură anatomică care se găsește la nivelul palatului dur
2. apendicele vermiform este situat inferior de valvula ileo-cecală
3. coada pancreasului are raport anatomic cu duodenul, fiind situată în imediata apropiere a acestuia
4. fibrele musculare oblice din structura stomacului se găsesc imediat sub adventice
5. mezenterul este un ligament care leagă stomacul de intestinul subțire
Răspuns corect: 2
Despre potențialul de acțiune nu este corectă afirmația:
1. reprezintă un răspuns de tip „tot sau nimic”
2. mecanismele de producere și durata sunt variabile în funcție de tipul celulei
3. principiul de bază este același: apariția unor curenți electrici la trecerea ionilor prin canale
4. în timpul depolarizării se deschid canalele de K+ și acesta intră în celulă
5. pe durata depolarizării se instalează perioada refractară absolută
Răspuns corect: 4
Vascularizația ovarului este asigurată de următoarele vase, cu excepția:
1. ramurii ovariene din artera uterină
2. venei ovariene drepte ce se deschide în vena cavă inferioară
3. venei ovariene stângi ce se deschide în vena renală stângă
4. arterei ovariene, ramură din aorta abdominală
5. ramurilor arterelor rușinoase interne
Răspuns corect: 5
Identificați afirmația falsă despre ficat:
1. secreția sa nu conține enzime
2. secreția sa este transportată în duoden prin canalul coledoc
3. secretă substanțe cu rol bacteriostatic
4. prin vena portă primește chilomicronii formați în enterocit
5. excretă metaboliți ai hemoglobinei
Răspuns corect: 4
Despre metabolismul proteinelor sunt adevărate următoarele, cu excepția:
1. proteinele incomplete sunt acele proteine din care lipsesc unii aminocizi esențiali
2. aminoacizii esențiali pot fi sintetizați prin transaminare, la nivelul ficatului
3. STH-ul stimulează transportul activ al aminoacizilor în celule
4. metabolismul proteinelor este influențat de boala Addison
5. niciun răspuns corect
Răspuns corect: 2
Secționarea legăturii vasculare dintre hipotalamus și hipofiză determină:
1. diabetul insipid
2. hipersecreție de insulină
3. reducerea expulziei laptelui în perioada de lactație
4. alterarea secreției de hormoni adenohipofizari
5. niciun răspuns corect
Răspuns corect: 4
Care dintre următoarele elemente nervoase nu străbat orbita:
1. axonii neuronilor ganglionari din retină
2. dendrite ale neuronilor din ganglionul trigeminal
3. fibrele neuronilor somatomotori din nucleul nervului abducens
4. toate fibrele motorii somatice cu origine în mezencefal
5. axonii neuronilor nucleului motor al nervului V
Răspuns corect: 5
Alegeți afirmația corectă cu privire la tubii drepți:
1. sunt prezenți în afara testiculului
2. sunt în număr de 250-300 pentru fiecare lobul testicular
3. se deschid în canalele eferente
4. se formează prin unirea tubilor seminiferi contorți
5. fac legătura între epididim și canalele eferente
Răspuns corect: 4
Acinul pulmonar este format din:
1. bronhii respiratorii, ducte alveolare, săculeți alveolari, alveole pulmonare
2. bronhiole lobulare, ducte alveolare, săculeți alveolari, alveole pulmonare
3. bronhii respiratorii, bronhiole lobulare, ducte alveolare, săculeți alveolari, alveole pulmonare
4. bronhiole respiratorii, ducte alveolare, săculeți alveolari, alveole pulmonare
5. niciun răspuns de mai sus
Răspuns corect: 4
Alegeți varianta falsă:
1. chimiotripsinogenul este transformat în forma activă de către tripsină
2. mecanismul nervos vagal implicat în evacuarea bilei implică relaxarea musculaturii veziculare și relaxarea sfincteriană
3. colecistokinina este eliberată din celulele mucoasei duodenale ca răspuns la pătrunderea în duoden a produșilor de digestie a lipidelor
4. sărurile biliare au rol bacteriostatic și stimulează motilitatea intestinală
5. circuitul enterohepatic ajută la absorbția din tractul intestinal al acizilor grași, monogliceridelor, colesterolului
Răspuns corect: 2
Corespunde lățimii corpului uman:
1. axul sagital
2. axul longitudinal
3. axul transversal
4. planul frontal
5. planul medio-sagital
Răspuns corect: 3
Care dintre afirmațiile privind funcția secretorie a glandelor anexe ale tubului digestiv sunt corecte:
1. saliva participă la digestia glucidelor și proteinelor
2. gastrina este eliberată de celulele G din glandele pilorice
3. insulina și glucagonul sunt secretați de acinii pancreatici
4. sucul pancreatic este produs de insulele Langerhans
5. bila este produsul de secreție exocrină a ficatului
Răspuns corect: 5
Galactoreea reprezintă o secreție anormală la nivelul glandei mamare, ce apare în condițiile unei hipersecreții de:
1. FSH
2. prolactină
3. prostaglandine
4. LH
5. niciun răspuns corect
Răspuns corect: 2
Epiteliu cilindric pluristratificat se găsește la nivelul:
1. bronhiolelor
2. vaginului
3. cavității bucale
4. pancreasului
5. tunicii interne a vaselor sangvine
Răspuns corect: 4
Alegeți afirmația CORECTĂ cu privire la globul ocular:
1. retina se întinde anterior de ora serrata
2. corneea are în structura sa numeroase vase de sânge
3. sclerotica reprezintă 1/6 din tunica fibroasă
4. fibrele radiare ale mușchiului ciliar sunt inervate de parasimpatic
5. corpul ciliar se află imediat inaintea orei serrata
Răspuns corect: 5
Asupra căror glande stimularea simpatică și cea parasimpatică au efecte similare?
1. glande salivare
2. glande intestinale
3. pancreas exocrin
4. medulosuprarenala
5. glande sudoripare
Răspuns corect: 5
Epiteliul mucoasei bucale este de tip:
1. pavimentos stratificat nekeratinizat
2. pseudostratificat
3. cilindric ciliat unistratificat
4. pavimentos unistratificat
5. niciun răspuns
Răspuns corect: 1
Despre sistemul auditiv putem afirma:
1. într-o secțiune sagitală, fereastra rotundă este situată superior de fereastra ovală
2. modificarea presiunii endolimfei din scala vestibulară determină mișcarea membranei tectoriale
3. interpretarea sunetului are loc în lobul temporal, inferior de judecata perceptuală
4. interpretarea sunetului are loc în lobul temporal, superior de judecata perceptuală
5. niciun răspuns corect
Răspuns corect: 4
Alegeți afirmația corectă cu privire la nervii cranieni:
1. originea aparentă a nervilor abducens se află pe fața posterioară a trunchiului cerebral
2. fibrele parasimpatice ale nervilor oculomotori ajung la fibrele radiare ale mușchiului ciliar
3. fibrele motorii ale nervilor trigemeni au originea reală în nucleul motor al trigemenului din bulb
4. fibrele gustative ale nervului facial au originea în ganglionul geniculat de pe traiectul nervului
5. nervii trohleari sunt nervi micști
Răspuns corect: 4
După eliberarea în fanta sinaptică, neurotransmițătorii:
1. pot fi degradați de enzime
2. se leagă de butonii terminali ai următorului axon
3. se pot lega de molecule glucidice care formează canale ionice
4. pot avea efecte asemănătoare hormonilor glandelor endocrine
5. niciun răspuns corect
Răspuns corect: 1
Despre retină este adevărată următoarea afirmație:
1. primul strat de celule întâlnit de lumină este membrana limitantă internă
2. celulele pigmentare sunt situate profund de membrana limitantă externă
3. celulele bipolare sunt originea reală a nervului optic
4. celulele orizontale fac sinapsă cu celulele multipolare
5. toate afirmațiile sunt false
Răspuns corect: 5
Selectați afirmațiile adevărate:
1. prin transfer de energie se realizează cotransportul moleculelor și a ionilor
2. pinocitoza este o formă particulară de exocitoză
3. celulele adipoase au formă cubică
4. potențialul de acțiune, odată generat, va stimula, la rândul lui, zonele adiacente, propagându-se într-un sens, până la completa depolarizare a membranei
5. prin membrană se produce un schimb unidirecțional al produșilor de catabolism
Răspuns corect: 1
Bursele articulare:
1. sunt structuri aproape sau total imobile
2. facilitează alunecarea capsulelor fibroase pe suprafața oaselor
3. includ bursa lui Fabricius, sediu al maturării limfocitelor B
4. sunt căptușite de membrane sinoviale
5. niciun răspuns corect
Răspuns corect: 4
Alexandra se prezintă la neurolog pentru un examen clinic al nervilor cranieni. În urma acestuia se evidențiază: tulburări de masticație și deglutiție și diminuarea mirosului. Următoarele sunt adevărate:
1. pacienta poate prezenta o leziune la nivelul neuronilor piramidali de talie mare din lobul frontal
2. este afectat un nerv care este responsabil și pentru simțul gustativ la nivelul limbii
3. în această patologie poate fi implicat și un nerv ce trece prin lama cribriformă a osului sfenoid
4. simptomatologia nu poate fi corelată cu o leziune a nervului hipoglos
5. niciun răspuns corect
Răspuns corect: 2
Următorul efect aparține corticotropinei:
1. determină diabet bronzat în cazul hiposecreției
2. stimulează activitatea secretorie a CSR
3. scade concentrația glucocorticoizilor în sânge
4. inhibă melanogeneza în melanocite
5. scade concentrația hormonilor sexosteroizi în sânge
Răspuns corect: 2
Funcția endocrină a testiculului este controlată de următorii hormoni glandulotropi:
1. FSH
2. testosteron
3. LH
4. GRH
5. niciun răspuns corect
Răspuns corect: 3
În starea metabolică de post sunt caracteristice următoarele:
1. nivelul insulinei sistemice este crescut
2. necesitățile organismului sunt suplinite doar de substanțe prezente în corp
3. glucidele sunt exocitate din hepatocite în sânge
4. substanțele nutritive sunt absorbite din tractul gastrointestinal
5. niciun răspuns corect
Răspuns corect: 2
Alegeți ordinea corectă a învelișurilor mușchiului din exterior spre interior:
1. fascia, epimisium, perimisium, endomisium, fibra musculară
2. fascia, endomisium, perimisium, epimisium, fibra musculară
3. fibra musculară, endomisium, perimisium, epimisium, fascia
4. fibra musculară, epimisium, perimisium, endomisium, fascia
5. niciun răspuns corect
Răspuns corect: 1
Cantitatea de filtrat glomerular care se formează prin toți nefronii ambilor rinichi este de aproximativ:
1. 50 L/min
2. 125 L/min
3. 180 L/zi
4. 60 mOsm/L
5. 120 mmHg
Răspuns corect: 3
Despre simțul mirosului se poate spune că:
1. prezintă receptori de tip proprioceptor
2. are finalul căii senzoriale localizat la nivelul lobilor frontal și parietal
3. calea senzorială prezintă tractul olfactiv ce trece prin lama ciuruită a etmoidului
4. calea senzorială este reprezentată de nervul III cranian
5. prezintă receptori care pot genera impulsuri nervoase
Răspuns corect: 5
Persoanele de grup AB și Rh negativ:
1. conțin în plasmă aglutinogenele A și B
2. pot primi sânge de la persoane de grup 0 și Rh pozitiv
3. prezintă pe suprafața hematiilor aglutininele A și B
4. prezintă în plasmă antigenul Rh
5. pot primi sânge de la persoane de grup B și Rh negativ
Răspuns corect: 5
Diafragma de la nivelul globului ocular are una din următoarele caracteristici:
1. se dilata la lumină puternică
2. face midriază după secționarea nervului III
3. este alcătuită din fibre musculare netede de tip visceral
4. este situată posterior de cristalin
5. nu participă la reflexul de acomodare
Răspuns corect: 2
În timpul unei partide de baschet unul dintre jucători a suferit un traumatism al membrului inferior stâng. Medicul echipei a observat la examenul clinic următoarele aspecte: îndoirea labei piciorului stâng către gambă, cu rotirea tălpii spre exterior, și imposibilitatea efectuării mișcării de reducere a unghiului articulației genunchiului stâng. Care dintre următoarele asocieri pot corespunde cazului prezentat?
1. eversia și extensia plantară a labei piciorului
2. pronația labei piciorului și flexia genunchiului
3. elevația labei piciorului și adducția genunchiului
4. flexia dorsală a labei piciorului și extensia genunchiului
5. niciun răspuns corect
Răspuns corect: 4
Următoarele afirmații sunt adevărate cu o excepție:
1. dacă ovulul a fost fecundat, se transformă în corp alb
2. corpul galben nefecundat involuează după 10 zile
3. corticosuprarenala secretă estrogeni și progesteron în timpul sarcinii
4. corpul galben nefecundat se transformă în corp alb
5. dacă ovulul a fost fecundat, activitatea corpului galben se prelungește cu încă 3 luni
Răspuns corect: 1
Sunt dizaharide majore în dietă:
1. cazeinogenul
2. celuloza
3. zaharaza
4. lactaza
5. niciun răspuns corect
Răspuns corect: 5
Una dintre următoarele structuri anatomice nu aparține urechii interne:
1. lama spirală osoasă
2. vestibulul osos
3. timpanul
4. labirintul membranos
5. columela
Răspuns corect: 3
Precizați afirmația adevărată referitoare la secreția pancreasului exocrin:
1. conține insulină și glucagon
2. nu conține enzime care digeră acizii nucleici
3. α-amilaza pancreatică hidrolizează celuloza
4. tripsinogenul este activat de chimotripsină
5. celulele ductale secretă o cantitate mare de bicarbonat
Răspuns corect: 5
Despre epididim este adevărată una dintre următoarele afirmații:
1. la nivelul său se divid spermatidele
2. din partea lui superioară pornește canalul deferent
3. este format din canalele eferente și canalul epididimar
4. are forma unei virgule, așezat pe marginea anterioară a testiculului
5. conține căi spermatice intratesticulare
Răspuns corect: 3
Despre care dintre următorii constituenți ai bilei se afirmă explicit că nu este secretat de hepatocite?
1. bilirubina
2. electroliți
3. apa
4. acizii biliari
5. lecitina
Răspuns corect: 1
Hipocampul:
1. corelează funcția sistemului nervos și a celui endocrin
2. are rol în reglarea stării de veghe și somn
3. menține homeostazia
4. are rol în stocarea amintirilor
5. niciun răspuns corect
Răspuns corect: 4
Tonusul musculaturii netede din peretele vaselor sangvine depinde de următorii factori, cu excepția:
1. activitatea unor mediatori
2. concentrația locală a unor metaboliți
3. activitatea nervilor parasimpatici
4. presiunea arterială
5. niciun răspuns corect
Răspuns corect: 3
O soluție cu un pH=4 conține:
1. 1/100 din numărul ionilor de hidrogen al unei soluții neutre
2. de 10 ori mai mulți ioni hidroxil decât sucul pancreatic
3. un număr egal de ioni de hidrogen și hidroxil
4. de 1000 de ori mai mulți ioni de hidrogen decât apa pură
5. niciun răspuns corect
Răspuns corect: 4
Referitor la digestia la nivelul intestinului subțire este falsă afirmația:
1. mișcările contractile ale vilozităților înlesnesc tranzitul substanțelor absorbite
2. timpul necesar chimului pentru a trece de la pilor până la valva ileocecală este de 3-5 ore
3. mișcările de retropulsie deplasează chimul în direcția anală cu o viteză de 0,5-2 cm/oră
4. chimul este propulsat la acest nivel de undele peristaltice
5. contracțiile de amestec fragmentează chimul de 8-12 ori pe minut
Răspuns corect: 3
Evacuarea bilei în duoden este consecința:
1. contracției musculaturii netede veziculare sub acțiunea marelui nerv splanhnic
2. mecanismului umoral determinat de adrenalină
3. relaxării sfincterului Oddi sub acțiunea impulsurilor provenite din nucleul ambiguu
4. acțiunii colecistokininei eliberate de celulele mucoasei duodenale
5. niciun răspuns corect
Răspuns corect: 4
Urechea medie nu conține în interiorul său:
1. mușchiul ciocanului
2. nicovala
3. scărița
4. mușchiul nicovalei
5. ciocanul
Răspuns corect: 4
Valva mitrală realizează comunicarea dintre:
1. atriul drept și ventriculul drept
2. ventriculul drept și artera pulmonară
3. ventriculul stâng și artera aortă
4. atriul stâng și ventriculul stâng
5. niciun răspuns nu este corect
Răspuns corect: 4